b'\n_START_ARTICLE_\nMartin Luther King mlaj\xc5\xa1i\n_START_SECTION_\n\xc5\xbdivljenje in delo\n_START_PARAGRAPH_\nTako njegov o\xc4\x8de in  kot ded sta bila duhovnika v Ebenezerjevi baptisti\xc4\x8dni cerkvi v Atlanti, kjer je pozneje tudi sam slu\xc5\xbeil kot pastor ob o\xc4\x8detu. \xc5\xa0olal se je na kolid\xc5\xbeu Morehouse (Morehouse College), na Crozerjevem teolo\xc5\xa1kem semini\xc5\xa1\xc4\x8du in na bostonski univerzi, leta 1953 se je poro\xc4\x8dil z Coretto Scott._NEWLINE_Veliko pove ena njegovih zgodnjih pridig iz 24. januarja 1954:_NEWLINE__NEWLINE_"Dol\xc5\xbeina \xc5\xbeivljenja, kakor jo bomo uporabili, ni njegovo trajanje niti njegova dolgo\xc5\xbeivost. Prej kot to je potisk \xc5\xbeivljenja naprej, k njegovim osebnim ciljem in ambicijam. \xc5\xa0irina \xc5\xbeivljenja je zunanja skrb za dobrobit drugih. Vi\xc5\xa1ina \xc5\xbeivljenja je seganje navzgor proti Bogu. To so tri razse\xc5\xbenosti \xc5\xbeivljenja in brez potrebnega razvijanja vseh nobeno \xc5\xbeivljenje ne postane popolno. \xc5\xbdivljenje je v najbolj\xc5\xa1em primeru velik trikotnik. V enem kotu stoji posamezna oseba, v drugem kotu stojijo druge osebe, na vrhni konici pa stoji Bog. \xc4\x8ce to troje ni povezano, \xc4\x8de ne deluje skupaj, usklajeno v enem samem \xc5\xbeivljenju, je to \xc5\xbeivljenje nepopolno."_NEWLINE_ _NEWLINE_Pri\xc4\x8del je tudi sodelovati z organizacijo NAACP._NEWLINE_Leta 1955, ko je bil pastor v baptisti\xc4\x8dni cerkvi na Dexterski aveniji v Montgomeryju v Alabami, so aretirali neko \xc4\x8drnko, po imenu Rosa Parks, ker se ni hotela premakniti v zadnji del avtobusa, ki je bil namenjem \xc4\x8drncem. Mladi pastor se je nenadoma zna\xc5\xa1el na polo\xc5\xbeaju voditelja bojkota avtobusov, ki je sledil dogodku. Dosegel je ukinitev lo\xc4\x8denih oddelkov na avtobusih in si v jasnosti ustvaril sloves bojevnika za socialno pravi\xc4\x8dnost. Kot predsednik Konference voditeljev kristjanov Juga se je spustil v odlo\xc4\x8dilen boj za dr\xc5\xbeavljanske pravice, zgodovinsko je pomembno njegovo sodelovanje s Malcolmom X oziroma Nacijo Islama, ki so bili militantno usmerjena skupina, zaradi katere je naslanjanje dr. Kinga na miroljubne re\xc5\xa1itve bilo \xc5\xa1e bolj uspe\xc5\xa1no. Tako je dosegel volilno pravico za temnopolte dr\xc5\xbeavljane ZDA in izni\xc4\x8dil veliko zakonodaje, ki je lo\xc4\x8devalo pravice temnopoltih od drugih dr\xc5\xbeavljanov ZDA. Pomembno je k temu prispeval tudi predsednik Lyndon Johnson, ki je uspe\xc5\xa1no uzakonil vse te vsebine v amandmaje ustave ZDA._NEWLINE_Klju\xc4\x8d Kingovega uspeha je bila njegova kr\xc5\xa1\xc4\x8danska zavzetost, strastno pridiganje in politi\xc4\x8dna trdnost. Vzgojen je bil v \xc4\x8drnski evangeli\xc4\x8danski tradiciji, v duhu socialnega evangelijskega gibanja in je videl v kr\xc5\xa1\xc4\x8danstvu silo, ki lahko preobrazi ne le posameznika ampak vso dru\xc5\xbebo. S svojo kombinacijo Jezusovega sporo\xc4\x8dila (ljubite svoje sovra\xc5\xbenike) in ghandijevske metode (nenasilnega odpora) je gibanje za pravice \xc4\x8drncev filozofsko in strate\xc5\xa1ko utemeljil. Uporaba nenasilja kot sredstva za doseganje socialne pravi\xc4\x8dnosti v dru\xc5\xbebi je bila v\xc5\xa1e\xc4\x8d tako \xc4\x8drncem kot belcem. Ker je bil eden glasnej\xc5\xa1ih nasprotnikov vojne v Vietnamu, je bil prepoznan kot varnostno tveganje in predvsem tu odstopal od Ghandijeve prakse, ki je vlo\xc5\xbeil veliko skrbi v vojno usposobljene bolni\xc4\x8darje in druga\xc4\x8dne indijske vojake, \xc4\x8detudi so pri tem pomagali Britanskemu imperiju, dr.King pa se je naslonil na etiko \xc4\x8crnih panterjev in uporni\xc5\xa1ke mladine in podobnih asociacij, ki so se sklicevale tedaj na protivojne kr\xc5\xa1\xc4\x8danske vrednote._NEWLINE_V trinajstih letih, kolikor je vodil gibanje za dr\xc5\xbeavljanske pravice, je King slavil zmago za zmago, ne da bi se enkrat samkrat zatekel k nasilju. Svojim belim nasprotnikom je sporo\xc4\x8dal: \xc2\xbbVa\xc5\xa1i sili, s katero nam prizadevate trpljenje, bomo kljubovali s svojo mo\xc4\x8djo, s katero to trpljenje lahko vzdr\xc5\xbeimo. Va\xc5\xa1e fizi\xc4\x8dno nasilje bomo prestrezali z mo\xc4\x8djo du\xc5\xa1e. Po\xc4\x8dnite z nami, kar vas je volja, mi pa vas bomo \xc5\xa1e naprej ljubili...\xc2\xab\xc2\xa0Njegovo sporo\xc4\x8dilo in metoda sta zaslovela po celem svetu in leta 1964 je dobil Nobelovo nagrado za mir. Izredno pomembno je njegovo naslanjanje na metode Mahatme Ghandija, indijskega voditelja za osamosvojitev Indije. Oblasti so uporabile razli\xc4\x8dna sredstva, tudi prislu\xc5\xa1kovanja, da bi one\xc4\x8dastili njegovo dobro ime, saj so razkrile javnosti njegovo izvenzakonsko razmerje._NEWLINE_Martina Luthra Kinga je leta 1968 pri devetintridesetih letih ustrelil atentator. Podobno se je zgodilo Malcolmu X in \xc5\xa1e nekaterim dr\xc5\xbeavnikom ZDA v tem obdobju. \xc4\x8ceprav je postal \xc5\xbertev sovra\xc5\xa1tva, je svetu zapustil svoje prepri\xc4\x8danje in dokazal, da je ljubezen mo\xc4\x8dnej\xc5\xa1a od sovra\xc5\xa1tva. V njegov spomin, pa tudi v spomin zgodovine temnopoltih v ZDA praznujejo cel februar z razli\xc4\x8dnimi dogodki. Z njegovim imenom so poimenovane \xc5\xa1tevilne ulice in spomeniki. _NEWLINE__NEWLINE_Pred atentatom je imel govor, ki je postal izredno pomemben. V govoru se sklicuje na neuspele ambicije Ghandija, apostola Pavla, predsednika Woodrowa Wilsona, nato povzema kratko zgodovino zahoda in zaklju\xc4\x8di z zgodbo o okrevanju po poskusu umora nad njim od temnopolte gospe in veseljem, da je uzrl stvari, ki jih sicer ne bi videl, \xc4\x8de bi tedaj ne okreval. A \xc5\xbeeli dose\xc4\x8di \xc5\xa1e ve\xc4\x8d:_NEWLINE_/..."Nato sem pri\xc5\xa1el v Memphis. In nekateri so za\xc4\x8deli groziti ali govoriti o gro\xc5\xbenjah, ki so bile izre\xc4\x8dene, ali o tem, kaj bi mi utegnili storiti nekateri na\xc5\xa1i bolni beli bratje._NEWLINE_No, ne vem, kaj se bo zgodilo zdaj, \xc4\x8daka nas nekaj te\xc5\xbeavnih dni. Toda zame to zdaj resni\xc4\x8dno ni pomembno, kajti bil sem na vrhu gore. In ne moti me. Kakor vsakdo bi tudi jaz rad \xc5\xbeivel dolgo \xc5\xbeivljenje - dolgo\xc5\xbeivost ima svoje mesto. To to me zdaj ne skrbi. Samo bo\xc5\xbejo voljo ho\xc4\x8dem izpolniti. In Bog mi je dovolil, da se povzpnem na goro. Ozrl sem se naokoli in videl obljubljeno de\xc5\xbeelo. Morda ne bom pri\xc5\xa1el tja skupaj z vami. Toda \xc5\xbeelim, da nocoj veste, da bomo mi kot ljudstvo pri\xc5\xa1li v obljubljeno de\xc5\xbeelo. In nocoj sem sre\xc4\x8den. Ni\xc4\x8d me ne skrbi. Ne bojim se nikogar. Moje o\xc4\x8di so videle slavo bo\xc5\xbejega prihoda."/_NEWLINE_Citat njegove zadnjega govora se sklicuje na Mojzesovo ogledovanje obljubljene de\xc5\xbeele Kanaan, v katero nikoli ni vstopil, \xc4\x8detudi je vodil svoj narod skozi pu\xc5\xa1\xc4\x8davo in jim dal novo postavo. Dele\xc5\xbeen je bil bo\xc5\xbeje kazni zaradi svoje ni\xc4\x8devosti, a je veljal za svetopisemskega preroka.'